PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2004/FK/3/1/046	Bratislava, 3. 3. 2004

	Protimonopolný úrad Slovenskej republiky, odbor koncentrácií v správnom konaní začatom na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. podnikateľmi PENTA INVESTMENTS LIMITED, 28 Október, 319, Kanika Business Center, P. C. 3105 Limassol, Cyprus, zapísaným v Registri obchodných spoločností na Cypre pod registračným číslom HE 101571, zastúpeným Mgr. Denisou Schultzovou, advokátkou, Advokátska kancelária, Vajnorská 5, 831 03 Bratislava, vo veci koncentrácie podnikateľov PENTA INVESTMENTS LIMITED, 28 Október, 319, Kanika Business Center, P. C. 3105 Limassol, Cyprus, zapísaným v Registri obchodných spoločností na Cypre pod registračným číslom HE 101571 a VSŽ akciová spoločnosť Košice, Trnavská cesta 8/A, 820 05 Bratislava, IČO 00011088 a podľa zákona č. 71/1967 Zb. o správnom konaní (správny poriadok) v znení neskorších predpisov

r o z h o d o l

na základe § 22 ods. 1 písm. c) v spojení s § 12a písm. b) a s § 12d ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. tak, že  s ú h l a s í  s koncentráciou, ktorá vznikla dňa 3. 12. 2003 podľa § 9 ods. 1 písm. b) v spojení s § 9 ods. 4 písm. b) a podlieha kontrole úradu podľa § 10 ods. 1 písm. a) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z., spočívajúcou v získaní priamej kontroly podnikateľa PENTA INVESTMENTS LIMITED, 28 Október, 319, Kanika Business Center, P. C. 3105 Limassol, Cyprus, zapísaným v Registri obchodných spoločností na Cypre pod registračným číslom HE 101571, nad podnikom podnikateľa VSŽ akciová spoločnosť Košice, Trnavská cesta 8/A, 820 05 Bratislava, IČO 00011088, na základe Zmluvy o predaji akcií zo dňa 3. 12. 2003, uzatvorenou medzi spoločnosťou A. R. T. INVESTMENTS LIMITED, Lawford House, Albert Place, Finchley, Londýn N3 1QA, Spojené kráľovstvo Veľkej Británie a Severného Írska, zapísanej v Obchodnom registri Anglicka a Walesu pod číslom 4154148 a PENTA INVESTMENTS LIMITED, 28 Október, 319, Kanika Business Center, P. C. 3105 Limassol, Cyprus, zapísaným v Registri obchodných spoločností na Cypre pod registračným číslom HE 101571.

O d ô v o d n e n i e :

	Podľa § 12d ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. (ďalej len „zákon“) rozhodnutie o koncentrácii vydané v zjednodušenom konaní neobsahuje odôvodnenie.

P o u č e n i e :

	Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Dušan Valo
	    riaditeľ odboru koncentrácií

Rozhodnutie sa doručuje:

Mgr. Denisa Schultzová
advokátka
Advokátska kancelária
Vajnorská 5
831 03 Bratislava 3